Таш куюу

Таш куюу, базальт куюу, шлак куюу – тоо тектерди чопо же темир формаларга эритип куюу жолу менен сапаттуу жасалма таш тетиктерди алуу. Катуулук, коррозияга туруктуулук ж. б. касиет берсин үчүн куюлган буюмдар 800–900°Сде ысытылып, акырындык менен муздатылат. Таш куюудагы сырьё – негизинен базальт, кээде диабаз ж. б. даярдалган буюмдар бекем жана кислотага туруктуу келет. Таш куюу түтүк, кислотага туруктуу аппаратура, көпүрө, электр-техникалык изолятор, көркөм скульптура буюмдарын, дубалга каптама такталарды ж. б. даярдоо үчүн пайдаланылат.
Категория:Геология
Колдонулган адабияттар
 “Кыргызстан” улуттук энциклопедиясы: 6-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. 816 бет, илл. ISBN 978 9967-14-117 -9